
МОТИВИ
към предложение за извършване на дарение
СДРУЖЕНИЕ "ЛОВНО РИБАРСКО ДРУЖЕСТВО ОБЩИНА ЯКОРУДА" осъществява дейност на територията на община Якоруда, насочена към развитието и организирането на ловното и риболовното дело, опазването и стопанисването на дивеча и рибните ресурси, както и към опазване на природата и околната среда.

Сдружението се нуждае от подходяща материална база, в която да осъществява своята организационна дейност, да съхранява имущество, както и да провежда събрания, срещи, обучения и други мероприятия, свързани с осъществяване на целите и дейността му.

Общината разполага с недвижими имоти – частна общинска собственост, представляващи Сграда с идентификатор 87338.593.8.1 и Сграда с идентификатор 87338.593.10.1, които към настоящия момент не са необходими за непосредствено осъществяване на дейности и функции на общината.

С предоставянето на сградите чрез дарение на Сдружение „Ловно-рибарско дружество – община Якоруда“ ще се създадат условия за тяхното ефективно използване и поддържане, като същевременно ще бъде осигурена необходимата материална база за осъществяване на дейността на сдружението.

Предоставянето на имотите ще допринесе за реализирането на дейности, свързани с опазването на природата, дивеча и рибните ресурси на територията на общината и ще подпомогне осъществяването на дейности в обществен интерес.

Предвид изложеното, дарението на описаните недвижими имоти е целесъобразно, доколкото същото съответства на интересите на община Якоруда и създава предпоставки за ефективното използване и поддържане на имотите при осъществяване на дейност, свързана с опазването на природните ресурси и околната среда на територията на общината.

С оглед на това се предлага Общинският съвет – Якоруда да приеме решение за извършване на дарение на описаните недвижими имоти – частна общинска собственост, в полза на СДРУЖЕНИЕ "ЛОВНО РИБАРСКО ДРУЖЕСТВО ОБЩИНА ЯКОРУДА"
Изготвил:                                                                                                             

Емигюл Осман – спец. „ОП“
Съгласувал:

Сайфедин Джурин – началник отдел „ОП и ОС”

Одобрил:

/Беди Осман  – заместник – кмет на Община Якоруда/
МЕХМЕД ВАКЛЬОВ
КМЕТ НА ОБЩИНА ЯКОРУДА

